pythainlp/thai-wiki-dataset-v4 huggingface dataset:
ทำเนียบเซนต์แอนดรูส์

ทำเนียบเซนต์แอนดรูส์  ตั้งอยู่ทางด้านใต้ของคอลตันฮิลล์ ในตอนกลางของเอดินบะระ อาคารนี้เป็นสถานที่ทำงานของรัฐบาลสกอต อาคารนี้ตั้งอยู่บนจุดที่เคยเป็นคุกคอลตันในอดีต ในปัจจุบันมีเพียงทำเนียบผู้ว่าการที่มีป้อมปืนใหญ่เท่านั้นที่เหลือจากคุกคอลตันในอดีต อาคารดังกล่าวตั้งอยู่ติดกับสุสานคอลตันเก่าและอนุสาวรีย์มรณสักขีทางการเมือง
อาคารนี้ได้รับการประกาศเป็นสิ่งก่อสร้างภายใต้การพิทักษ์ประเภท A อาคารนี้ได้รับอิทธิพลจากสถาปัตยกรรมแบบอลังการศิลป์ และตั้งอยู่ใกล้สถานีรถไฟเวเวอร์รีและสวนโฮลีรูด
การก่อสร้าง.
อาคารนี้ออกแบบโดยโทมัส เอส. เทต แห่งเบอร์เน็ต เทต แอนด์ลอร์น ซึ่งชนะการประกวดออกแบบอาคารนี้ การก่อสร้างเริ่มขึ้นในเดือนพฤศจิกายน 1935 และเสร็จสิ้นในปี 1939 ตอนแรกอาคารนี้เป็นอาคารสำนักงานของสำนักสกอตติชรวมไปถึงเสนาบดีใหญ่ฝ่ายสกอตแลนด์ ด้านหน้าอาคารมีประติมากรรมที่ออกแบบโดยจอห์น มาร์แชล
อาคารนี้สร้างขึ้นเพราะนโยบายกระจายอำนาจบริหาร (แต่ไม่กระจายอำนาจนิติบัญญัติ) จากลอนดอนให้สกอตแลนด์อย่างจำกัดหลังสงครามโลกครั้งที่หนึ่ง อาคารนี้เปิดให้ใช้งานครั้งแรกวันจันทร์ ที่ 4 กันยายน 1939 (หนึ่งวันหลังการประกาศสงคราม) พระราชพิธีเปิดที่วางแผนว่าจะขึ้นในวันที่ 12 ตุลาคม ปีเดียวกัน ถูกยกเลิกเพราะสงคราม อาคารนี้มีพระราชพิธีเปิดโดยพระเจ้าจอร์จที่ 6และพระราชินีเอลิซาเบธ พระราชชนนีในวันที่ 26 กุมภาพันธ์ 1940
สถาปัตยกรรม.
ในด้านสถาปัตยกรรมอาคารนี้เป็นอาคารเสาหินที่สมมาตรและแสดงออกยับยั้งในฉากหน้าลวงฝั่งเหนือ ส่วนในฝั่งใต้อาคารมีลักษณะไม่เป็นรูปแบบมากขึ้นและมีการแสดงออกที่โรแมนติกมากขึ้น อาคารนี้ได้รับอิทธิพลจากสถาปัตยกรรมแบบอลังการศิลป์เป็นอย่างมาก
การออกแบบของเทตมีการใช้องค์ประกอบของอลังการศิลป์และสตรีมไลน์มอเดิร์น ทำให้อาคารนี้เป็นที่จดจำว่าเป็นตัวอย่างของการออกแบบสถาปัตยกรรมสมัยใหม่ที่คำนึงถึงสภาพแวดล้อมโดยรอบในเอดินบะระ
อาคารนี้มีการตกแต่งโดยใช้ประติมากรรมเป็นจำนวนมาก ซึ่งประติมากรรมพวกนี้ก็อยู่รูปแบบของอลังการศิลป์ โดยมีประติมากรหลายคนร่วมในการทำได้แก่ เซอร์วิลเลียม รีด ดิก ซึ่งออกแบบรูปปั้นเชิงสัญลักษณ์ อเล็กซานเดอร์ แคร์ริกและฟิลลิส โบน ซึ่งออกแบบสิ่งที่เกี่ยวกับมุทราศาสตร์ วอลเตอร์ กิลเบิร์ต ซึ่งออกแบบประตูสัมฤทธิ์ขนาดใหญ่ และสร้างโดยเอช. เอช. มาร์ติน และโทมัส แฮดเดน ซึ่งออกแบบประตูอื่น ๆ และบันได
ทำเนียบเซนต์แอนดรูส์ได้รับการประกาศเป็นสิ่งก่อสร้างภายใต้การพิทักษ์ประเภท A
การใช้ในราชการ.
ตอนแรกทำเนียบเซนต์แอนดรูส์ได้รับการออกแบบและก่อสร้างให้เป็นอาคารสำนักงานของสำนักสกอตติช แต่หลังจากการผ่าน พระราชบัญญัติสกอตแลนด์ ค.ศ. 1998 ในปี 1999 อาคารนี้ก็ใช้เป็นอาคารสำนักงานของรัฐบาลสกอตบางส่วน เช่น สำนักงานของมุขมนตรีสกอตแลนด์และรองมุขมนตรีสกอตแลนด์ รวมไปถึงสำนักงานส่วนตัวของเสนาบดีในคณะรัฐมนตรีทุกคน และของกรมต่าง ๆ อาคารได้รับการปรับปรุงขนานใหญ่ในปี 2001 แต่ถึงกระนั้นฉากหน้าลวงก็ยังมีคราบเขม่าติดอยู่ ในปัจจุบันอาคารนี้จุข้าราชการได้ 1,400 คนและมี 8 ชั้น
บลูม (อัลบั้มทรอย ซีวาน)

บลูม  เป็นสตูดิโออัลบั้มลำดับที่ 2 ของนักร้องและนักแต่งเพลงชาวออสเตรเลีย ทรอย ซีวาน วางจำหน่ายเมื่อวันที่ 31 สิงหาคม ค.ศ. 2018 ผ่านอีเอ็มไอมิวสิกออสเตรเลีย และแคปิตอลเรเคิดส์ เป็นอัลบั้มต่อจากสตูดิโออัลบั้มเปิดตัวของเขาในปี ค.ศ. 2015 ชื่อ "บลูเนเบอร์ฮูด" และมีนักร้องรับเชิญคือ กอร์ดี และอารีอานา กรานเด นำหน้าด้วยการเปิดตัวซิงเกิล "My My My!" "The Good Side" "Bloom" "Dance to This" และ "Animal" ในงานอาเรียมิวสิกอะวอดส์ปี ค.ศ. 2018 อัลบั้มนี้ได้รับการเสนอชื่อเข้าชิงสามรางวัล อัลบั้มแห่งปี ศิลปินชายยอดเยี่ยม และเพลงป็อปยอดเยี่ยม
ผลตอบรับเชิงพาณิชย์.
"บลูม"เปิดตัวที่อันดับ 3 ในออสเตรเลีย ทำให้เป็นสตูดิโออัลบั้มที่มีชาร์ตสูงสุดของซีวานในประเทศบ้านเกิดของเขา เปิดตัวที่อันดับ 4 ในสหรัฐอเมริกาบิลบอร์ด 200 ด้วยจำนวนยูนิตเทียบเท่าอัลบั้ม 72,000 หน่วยรวมถึงยอดขายอัลบั้มล้วน 59,000 อัลบั้ม เป็นผลงานที่มีชาร์ตสูงสุดและยอดขายสูงสุดประจำสัปดาห์จนถึงปัจจุบันบนบิลบอร์ด 200
รายการเพลง.
หมายเหตุ
เอากุสท์ แบร์

เอากุสท์ แบร์ (31 กรกฎาคม 1825 – 18 พฤศจิกายน 1863) เป็นนักฟิสิกส์ นักเคมี และนักคณิตศาสตร์ชาวเยอรมันเชื้อสายยิว
ประวัติ.
แบร์เกิดที่เมืองเทรียร์ในปี 1825 เรียนศึกษาทางด้านคณิตศาสตร์และธรรมชาติวิทยาที่บ็อน จบปริญญาเอกในปี 1848
เขามีชื่อเสียงจากการคิดค้นเครื่องวัดความสว่าง ผลงานด้านทัศนศาสตร์ของเขาเป็นที่รู้จักจนเป็นที่มาของชื่อกฎของลัมแบร์ท–แบร์ ร่วมกับโยฮัน ไฮน์ริช ลัมแบร์ท
เขาได้เป็นอาจารย์คณิตศาสตร์ที่มหาวิทยาลัยบ็อนตั้งแต่ปี 1855 และเสียชีวิตที่บ็อนในปี 1863 หลังจากนั้น 2 ปี หนังสือ ที่เขาเขียนก็ได้รับการตีพิมพ์
เขตปกครองตะวันออก

เขตปกครองตะวันออก  หรือ เขตปกครองวอสโตชนี  เป็น 1 ใน 12 เขตปกครองระดับสูง (administrative okrug) ของนครสหพันธ์มอสโก ประเทศรัสเซีย มีประชากร 1,452,759 คนจากการสำรวจสำมะโนประชากร ค.ศ. 2010 เพิ่มขึ้นจาก 1,394,497 คนที่เคยบันทึกระหว่างการสำรวจสำมะโนประชากร ค.ศ. 2002
บ้านเช่า บูชายัญ

บ้านเช่า บูชายัญ  เป็นภาพยนตร์ไทยแนวสยองขวัญเหนือธรรมชาติ ที่ออกฉายในปี พ.ศ. 2566 อ้างอิงจากเหตุการณ์จริง ผลิตโดย จอกว้าง ฟิล์ม และ เอ็นเอท สตูดิโอ จัดจำหน่ายโดย จีดีเอช ห้าห้าเก้า กำกับโดย โสภณ ศักดาพิศิษฏ์ นำแสดงโดย นิษฐา คูหาเปรมกิจ, ศุกลวัฒน์ คณารศ และ เพ็ญพักตร์ ศิริกุล โดยมีเนื้อเรื่องเกี่ยวกับคู่สามี-ภรรยาที่ได้ให้คนมาเช่าบ้านของพวกเขาก่อนที่ตัวภรรยาจะพบว่าผู้เช่าของพวกเขามีกำลังปกปิดบางอย่างอยู่และสามีของเธอก็มีท่าทีที่ดูแปลกไป
เรื่องย่อ.
หนิงและกวิน พ่อแม่ลูกหนึ่ง ตัดสินใจปล่อยบ้านของตนให้เช่าแก่ ราตรี เขมารักษ์ แม้ในตอนแรกกวินจะไม่เห็นด้วยก่อนจะเปลี่ยนใจยินยอมหลังได้พูดคุยกับราตรี เมื่อทั้งสามได้ย้ายออกไปอยู่หอพัก เพื่อนบ้านได้ส่งข้อความพร้อมแนบรูปภาพของราตรีกำลังประกอบพิธีกรรมบางอย่างโดยการนำเครื่องรางจากขนอีกาและซากศพของอีกามาประดับรอบบ้าน และทุกตีสี่ของทุกคืน จะมีเสียงสวดประหลาดดังออกมา ในขณะที่หนิงพยายามตามหาความจริงของผู้เช่า เธอสงสัยว่ากวินอาจจะเป็นส่วนหนึ่งของ "ลัทธิ" ดังกล่าว
การสร้าง ประชาสัมพันธ์ และการออกฉาย.
โครงการ Home for Rent เป็นโครงการที่จีดีเอชประกาศขึ้นในงานแถลงข่าวประจำปี 2564 และวางกำหนดฉายในช่วงปลายปี 2565 แต่เนื่องจากคิวฉายภาพยนตร์ซ้อนทับกัน จีดีเอชจึงได้เลื่อนกำหนดฉายภาพยนตร์ออกมาเป็น พ.ศ. 2566 แทน ตัวภาพยนตร์ จิระ ระบุว่าได้แรงบันดาลใจจากเหตุการณ์จริง ในกรณีที่ผู้ให้เช่าบ้านมีการแจ้งความถึงพฤติกรรมแปลก ๆ ของผู้เช่าบ้าน ทั้งการขโมยทรัพย์สิน ทำลายทรัพย์สิน หรือเช่าบ้านเพื่อก่อคดีฆาตกรรม จีดีเอชจึงได้ร่วมมือกับฝ่ายข่าวช่องวัน 31 และสมาคมผู้สื่อข่าวและช่างภาพอาชญากรรมแห่งประเทศไทย เพื่อรวบรวมคดีที่เกี่ยวข้องทั้งหมดมาพัฒนาเป็นบทภาพยนตร์ต่อไป
ต่อมาในวันที่ 9 มีนาคม พ.ศ. 2566 จีดีเอชได้จัดงานแถลงข่าวเปิดตัวภาพยนตร์อย่างเป็นทางการในชื่อ "บ้านเช่า บูชายัญ" และความร่วมมือระหว่างบริษัทฯ กับเอ็นเอท สตูดิโอ ในการพัฒนาภาพยนตร์เรื่องนี้ร่วมกัน ณ โรงภาพยนตร์เอสเอฟ เวิลด์ ซีเนม่า ศูนย์การค้าเซ็นทรัลเวิลด์ และได้มีการปล่อยใบปิดภาพยนตร์เป็นฉากหน้าหนังสือพิมพ์ระบุข่าวสยองขวัญ และมีการรายงานสกู๊ปข่าวพิเศษผ่านช่องวัน 31 และช่องจีเอ็มเอ็ม 25 เพื่อเป็นการประชาสัมพันธ์ภาพยนตร์พร้อมกัน รวมถึงมีการจัดทำสกู๊ปเพื่อโปรโมทภาพยนตร์อย่างต่อเนื่อง ก่อนมีการเปิดตัวภาพยนตร์อย่างเป็นทางการอีกครั้งเมื่อวันที่ 23 มีนาคม พ.ศ. 2566 ในงานแถลงข่าว "GDH Line-up 2023" ณ บ้านฮับโห้หิ้น บางกอก ก่อนจัดให้มีการชมภาพยนตร์รอบสื่อมวลชนเมื่อวันที่ 3 เมษายน พ.ศ. 2566 ณ โรงภาพยนตร์พารากอน ซีนีเพล็กซ์ ศูนย์การค้าสยามพารากอน
การตอบรับ.
วันแรกของการเข้าฉายอย่างเป็นทางการ (6 เมษายน 2566) ภาพยนตร์เปิดตัวด้วยรายได้ 4.51 ล้านบาท (รายได้รวมทั้งประเทศ 9.10 ล้านบาท) ขึ้นเป็นภาพยนตร์ไทยเปิดตัวด้วยรายได้สูงสุดในปี พ.ศ. 2566 หลังจากผ่านวันหยุดสุดสัปดาห์แรกของการเข้าฉาย (สี่วันหลังจากการเข้าฉาย) ภาพยนตร์ทำรายได้รวม 16.33 ล้านบาท (รายได้รวมทั้งประเทศ 29.90 ล้านบาท) หลังจากฉายไปได้ 18 วัน ภาพยนตร์เรื่องนี้ทำรายได้เฉพาะกรุงเทพ ปริมณฑล และเชียงใหม่ อยู่ที่ 44.43 ล้านบาท และทำรายได้ทั่วประเทศ 74.58 ล้านบาท (ณ วันที่ 23 เมษายน 2566)
บริษัท จีดีเอช ฉลองรายได้รวมทั่วประเทศทะลุ 100 ล้านบาท ด้วยการจัดกิจกรรม ‘บ้านเช่า..ร่วมแบ่งปัน’ ร่วมสร้างความสุขให้กับน้องๆ ที่ด้อยโอกาส ณ มูลนิธิเด็กอ่อนในสลัมฯ บ้านแห่งความหวัง พร้อมผู้กำกับ จิม-โสภณ ศักดาพิศิษฏ์ และนักแสดงนำ มิว-นิษฐา คูหาเปรมกิจ, กัสจัง-ธัญญภัสร์ มยุรลีลา, แก้มใส-ปวริศา สุรทิณฑ์ (28 เมษายน 2566)
ชิกิ อาโอกิ

ชิกิ อาโอกิ (<ruby>青木 志貴<rt>あおき しき</rt></ruby>, 14 มกราคม 1990 -) เป็นนักพากย์ นักแสดงละครเวที และ ผู้ดำเนินรายการ ชาวญี่ปุ่นเกิดที่ จังหวัดโทยามะ สังกัด KD เอนเทอร์เทนเมนต์
โคจิ ยูซะ

โคจิ ยูซะ (<ruby>遊佐 浩二<rt>ゆさ こうじ</rt></ruby>, 12 สิงหาคม 1968 -) เป็น นักพากย์ชายชาวญี่ปุ่น เกิดที่เขตฟุชิมิ จังหวัดเกียวโต ไม่ได้สังกัดสำนักงานนักพากย์ไหน
นานามิ ยามาชิตะ

นานามิ ยามาชิตะ (<ruby>山下 七海<rt>やました ななみ</rt></ruby>, 19 กรกฎาคม 1995 -) เป็นนักพากย์ หญิงชาวญี่ปุ่น เกิดที่จังหวัดโทกุชิมะ สังกัด 81 Produce
เรนะ ฮาเซงาวะ

เรนะ ฮาเซงาวะ (<ruby>長谷川 玲奈<rt>はせがわ れな</rt></ruby>, 15 มีนาคม 2001 -) เป็นนักพากย์ชาวญี่ปุ่น เกิดที่จังหวัดนีงาตะ ส่วนสูง 164 ซม. สังกัดครอกโคไดล์ อดีตสมาชิกวงไอดอลหญิง NGT48 มีชื่อเล่นว่า เรนาปง (れなぽん) หรือ ปนจัง (ぽんちゃん)
คาซูซะ อารานามิ

คาซูซะ อารานามิ (<ruby>荒浪 和沙<rt>あらなみ かずさ</rt></ruby>, 18 เมษายน 1988 -) เป็นนักพากย์และนักแสดงชาวญี่ปุ่น เกิดที่ จังหวัดชิบะ สังกัด BloomZ (และเป็นประธานบริษัท)
หมิงฉื่อ

หมิงฉื่อ  เป็น 1 ในผลงานประวัติศาสตร์จีนอย่างเป็นทางการที่รู้จักในชื่อยี่สิบสี่ประวัติศาสตร์ ประกอบด้วยหนังสือ 332 เล่มและครอบคลุมประวัติศาสตร์ของราชวงศ์หมิงตั้งแต่ปี ค.ศ. 1368 ถึง ค.ศ. 1644 เขียนขึ้นโดยขุนนางจำนวนหนึ่งที่ได้รับมอบหมายจากราชสำนักราชวงศ์ชิง โดยมีจาง ติงอฺวี่ เป็นหัวหน้าบรรณาธิการ การรวบรวมเริ่มต้นในยุคของจักรพรรดิชุ่นจื้อและเสร็จสมบูรณ์ในปี ค.ศ. 1739 ในยุคของจักรพรรดิเฉียนหลงซึ่งเป็นพระราชปนัดดา (เหลน) ของจักรพรรดิชุ่นจื้อ แม้ว่าหนังสือส่วนใหญ่จะเขียนขึ้นในยุคของจักรพรรดิคังซี พระอัยกา (ปู่) ของจักรพรรดิเฉียนหลง
เอนดิเมียน วิลคินสันเขียนว่าหมิงฉื่อมีความยาวที่สุดเป็นอันดับสองในยี่สิบสี่ประวัติศาสตร์รองจากซ่งฉือ "โดยทั่วไปถือว่าเป็นหนึ่งในประวัติศาสตร์ที่ดีที่สุดและเป็นหนึ่งในหนังสือเล่มที่อ่านง่ายที่สุด"
ริโกะ ซาซากิ

ริโกะ ซาซากิ (<ruby>佐々木 李子<rt>ささき りこ</rt></ruby>, 10 พฤศจิกายน 1997 -) เป็น นักแสดง นักพากย์ และ นักร้อง ชาวญี่ปุ่น และเป็นสมาชิกของวง "Re-connect" ชื่อในวงการเดิมของเธอเคยเขียนว่า 佐々木莉子 (เสียงอ่านเหมือนชื่อปัจจุบันแค่เปลี่ยนคันจิจาก 李 เป็น 莉) และ Rico
เกิดที่เมืองอากิตะ จังหวัดอากิตะ สังกัดฮันนีคัมเอนเทอร์เทนเมนต์ และ ทีวีอาซาฮิมิวสิก
มารินะ ยามาดะ

มารินะ ยามาดะ (<ruby>山田 麻莉奈<rt>やまだ まりな</rt></ruby>, 24 มีนาคม 1995 -) เป็นนักพากย์และไอดอลหญิง ชาวญี่ปุ่น เป็นสมาชิกของวง Kleissis และ กิลดร็อปส์ และอดีตสมาชิก HKT48 เกิดที่เมืองคุรุเมะ จังหวัดฟุกุโอกะ สังกัดครอกโคไดล์
นัตสึโกะ ฮาระ

นัตสึโกะ ฮาระ (<ruby>原 奈津子<rt>はら なつこ</rt></ruby>, 6 กรกฎาคม 1988 -) เป็นนักพากย์ นักแสดง ชาวญี่ปุ่น เกิดที่เมืองอันโจ จังหวัดไอจิ สังกัด ครอกโคไดล์
คาโอริ ซาโดฮาระ

คาโอริ ซาโดฮาระ (#เปลี่ยนทาง , 18 มกราคม 1988 –) เป็น นักพากย์และนักร้องชาวญี่ปุ่น สังกัดอครอสเอนเทอร์เทนเมนต์
เกิดที่เมืองอูโอซุ จังหวัดโทยามะ โตที่จังหวัดคานางาวะ จบการศึกษาจากสถาบันอะมิวส์เมนต์มีเดีย สาขานักพากย์
ปี 2017 ได้แต่งงานกับโยชิฮิซะ คาวาฮาระซึ่งเป็นนักพากย์เช่นกันและเคยพากย์ร่วมกันในอนิเมะเรื่องสามัญขยันรั่ว
โยชิฮิซะ คาวาฮาระ

โยชิฮิซะ คาวาฮาระ (<ruby>川原 慶久<rt>かわはら よしひさ</rt></ruby>, 22 มิถุนายน 1976 -) เป็นนักพากย์และผู้บรรยายเรื่องชาวญี่ปุ่น เกิดที่โตเกียว สังกัดอครอสเอนเทอร์เทนเมนต์ ส่วนสูง 170 ซม. ภรรยาคือคาโอริ ซาโดฮาระ เป็นนักพากย์เช่นกัน
สามมงกุฎแห่งการแสดง

สามมงกุฎแห่งการแสดง  เป็นคำที่ใช้ในอุตสาหกรรมบันเทิงของอเมริกาเพื่ออธิบายถึงนักแสดงที่ชนะรางวัลออสการ์, เอมมี และโทนี ในสาขาการแสดง ซึ่งเป็นรางวัลสูงสุดที่ได้รับการยอมรับในวงการภาพยนตร์ โทรทัศน์ และละครเวทีของอเมริกาตามลำดับ คำนี้ยังเกี่ยวข้องกับการแข่งขันอื่น ๆ เช่น สามมงกุฎของการแข่งม้า ปัจจุบันมีเพียง 24 คนเท่านั้นที่สามารถบรรลุการเป็นสามมงกุฎแห่งการแสดง แบ่งออกเป็น หญิง 15 คน ชาย 9 คน
เฮเลน เฮส์กลายเป็นนักแสดงคนแรกที่ได้รับรางวัลเอมมีเมื่อวันที่ 5 กุมภาพันธ์ ค.ศ. 1953 ไม่ถึงสองเดือนต่อมา ทอมัส มิตเชลล์ กลายเป็นชายคนแรกที่สามารถทำได้ เมื่อเขาได้รับรางวัลโทนีเมื่อวันที่ 29 มีนาคม ค.ศ. 1953 เฮส์, รีตา มอเรโน และไวโอลา เดวิส ยังเป็นผู้ชนะสามมงกุฎในประเภทการแสดงที่แข่งขันได้ และยังได้รับรางวัลแกรมมี สามารถบรรลุการเป็นอีก็อตได้อีกด้วย (เป็นชื่อรางวัลที่ย่อมาจากรางวัลเอมมี (Emmy), แกรมมี(Grammy), ออสการ์ (Oscar), และโทนี (Tony) 
ผู้ชนะรางวัลสามมงกุฎแห่งการแสดงที่ยังมีชีวิตอยู่ ได้แก่ รีตา มอเรโน, เจเรมี ไอเอินส์, วาเนสซา เรดเกรฟ, แมกกี สมิธ, เฮเลน เมียร์เรน, อัล ปาชิโน, ฟรานเซส แม็คดอร์มานด์, เจสซิกา แลงจ์, เจฟฟรีย์ รัช, เอลเลน เบอร์สติน และไวโอลา เดวิส
อุตสาหกรรมบันเทิงของอังกฤษซึ่งมีความสัมพันธ์อันยาวนานกับอุตสาหกรรมของอเมริกันผ่านภาษาที่ใช้ร่วมกันและการผลิตข้ามมหาสมุทรแอตแลนติกบ่อยครั้ง ก็มีรางวัลสามมงกุฎเป็นของตัวเองเช่นกัน ซึ่งประกอบด้วยรางวัลแบฟตาฟิล์ม, แบฟตาเทเลวิชัน และลอเรนซ์โอลิวีเอร์ นักแสดง 8 คนที่คว้าสามมงกุฎแห่งอังกฤษในสาขาการแสดงที่มีการแข่งขัน ได้แก่ จูดี เดนช์, เวอร์จิเนีย แมคเคนนา, เพ็กกี แอชครอฟต์, ไนเจล ฮอว์ธอร์น, อัลเบิร์ต ฟินนีย์, จูลี วอลเตอร์ส, เฮเลน เมียร์เรน และมาร์ก ไรแลนซ์ มีเพียงเฮเลน เมียร์เรนเท่านั้นที่ได้รับสามมงกุฎทั้งของอเมริกาและอังกฤษ
ทีปกร ขวัญบุญ

ทีปกร ขวัญบุญ (ชื่อเล่น พร้อม; เกิด 7 ธันวาคม พ.ศ. 2546) เป็นนักแสดงชายชาวไทย สังกัดจีเอ็มเอ็มทีวี เป็นที่รู้จักจากการที่เขารับบทบาทในซีรีส์โทรทัศน์เรื่อง"แค่เพื่อนครับเพื่อน" และ"แฟนผมเป็นประธานนักเรียน"
ประวัติ.
ทีปกร เกิดเมื่อวันที่ 7 ธันวาคม พ.ศ. 2546 เป็นนักแสดงในสังกัดจีเอ็มเอ็มทีวี จบการศึกษาชั้นประถมและมัธยมจากโรงเรียนเซนต์คาเบรียล เขาเริ่มเป็นที่รู้จักจากการที่มีภาพของเขาไปปรากฏตามเว็บไซต์วัยรุ่นต่าง ๆ
ในปี พ.ศ. 2563 ทีปกรได้เข้าร่วมการประกวดในโครงการ Go On Girl & Guy Star Search by Clean and Clear ปี 3 ต่อมาได้เซ็นสัญญากับจีเอ็มเอ็มทีวี
ในปี พ.ศ. 2564 เขาได้รับบทบาทเป็น "โม่" ในซีรีส์โทรทัศน์เรื่อง"แค่เพื่อนครับเพื่อน" ซึ่งเป็นผลงานแรกของเขา 
ในปี พ.ศ. 2565 เขาได้รับบทบาทเป็น "พัด" ในซีรีส์โทรทัศน์เรื่อง"แฟนผมเป็นประธานนักเรียน" ซึ่งเป็นผลงานที่ 2 ของเขา
สตรีทไฟเตอร์ 6

สตรีทไฟเตอร์ 6  เป็นเกมต่อสู้ที่กำลังพัฒนาและเผยแพร่โดยบริษัทแคปคอม วางจำหน่ายสำหรับเพลย์สเตชัน 4, เพลย์สเตชัน 5, วินโดวส์ และเอกซ์บอกซ์ซีรีส์เอกซ์/เอส ในวันที่ 2 มิถุนายน ค.ศ. 2023 ส่วนเวอร์ชันอาร์เคดที่มีจำหน่ายเฉพาะที่ประเทศญี่ปุ่น ซึ่งมีกำหนดวางจำหน่ายโดยบริษัทไทโต
รูปแบบการเล่น.
"สตรีทไฟเตอร์ 6" มีโหมดเกมที่ครอบคลุมสามโหมด ได้แก่: ไฟติงกราวด์, เวิลด์ทัวร์ และแบตเทิลฮับ ซึ่งโหมดไฟติงกราวด์ประกอบด้วยการต่อสู้ระหว่างท้องถิ่นและออนไลน์ เช่นเดียวกับโหมดฝึกและโหมดอาร์เคด โดยทั้งหมดนี้มีรูปแบบการเล่นต่อสู้แบบ 2 มิติที่คล้ายคลึงกับเกมก่อนหน้านี้ในซีรีส์ ซึ่งนักสู้สองคนใช้การโจมตีที่หลากหลายและความสามารถพิเศษเพื่อเอาชนะคู่ต่อสู้ ส่วนโหมดเวิลด์ทัวร์เป็นโหมดเนื้อเรื่องสำหรับผู้เล่นเดี่ยวที่มีอวตารของผู้เล่นที่ปรับแต่งได้ โดยการสำรวจสภาพแวดล้อม 3 มิติด้วยรูปแบบการเล่นแอ็กชันผจญภัย และโหมดแบตเทิลฮับทำหน้าที่เป็นโหมดล็อบบีออนไลน์ โดยใช้อวตารของผู้เล่นที่ปรับแต่งได้จากโหมดเวิลด์ทัวร์ ร่วมกับคุณสมบัติอื่น ๆ ที่จะเปิดเผยในอนาคต
มิซูซุ โทงาชิ

มิซูซุ โทงาชิ (<ruby>富樫 美鈴<rt>とがし みすず</rt></ruby>, 7 สิงหาคม -) เป็น นักพากย์ นักแสดงละครเวที และ นักร้อง ชาวญี่ปุ่น สังกัดเค็นโปรดักชัน เกิดที่เมืองคิตามิ จังหวัดฮกไกโด
พระราชพิธีลบศักราช

พระราชพิธีลบศักราช พระราชพิธีตัดศักราช หรือ พระราชพิธีอินทราภิเษก ซึ่งหมายถึงพระราชพิธีที่พระมหากษัตริย์แสดงพระองค์ว่าเป็นใหญ่เหนือพระเจ้าแผ่นดินทั้งหลาย โดยทรงผนวกพระราชพิธีนี้เข้ากับการลบศักราช ซึ่งเป็นการยกเลิกหรือเปลี่ยนปีศักราชที่ใช้อยู่แต่เดิมแล้วกำหนดให้ใช้ศักราชที่ตั้งขึ้นใหม่ เกิดขึ้นในสมัยสมเด็จพระเจ้าปราสาททองอันเป็นช่วงเวลาล่วงเข้าถึงจุลศักราช 1000 ตามคำทำนายในอดีตถือว่าจะเกิดกลียุคขึ้น "คำฉันท์สรรเสริญพระเกียรติฯ" อ้างพุทธพยากรณ์ตามคัมภีร์ตรีบัญจก ว่า พระมหากษัตริย์แห่งกรุงศรีอยุธยาจะเป็นผู้ประกอบพระราชพิธีลบศักราช เปลี่ยนปีขาลสัมฤทธิศกเป็นปีกุนเอกศก และวันเถลิงศกหรือวันขึ้นปีใหม่ เป็นวันจันทร์ขึ้น 1 ค่ำเดือน 5
พระราชพิธี.
จุดประสงค์เพื่อเสริมฐานะจักรพรรดิราช ช่วยบรรเทาความกระวนกระวายด้านจิตใจของประชาชน ผลที่ตามมาคือความจงรักภักดีของประชาชนต่อราชบัลลังก์
ความในพระราชพงศาวดาร กล่าวว่า มีพระบรมราชโองการให้ตั้งมณฑลพระราชพิธีบริเวณสนามหน้าพระที่นั่งจักรวรรดิไพชยนต์ แต่ใน "คำฉันท์สรรเสริญพระเกียรติฯ" ว่าให้ตั้งพระราชพิธีที่สนามหน้าพระที่นั่งศรียโศธรมหาพิมานบรรยงก์ และมีการเปลี่ยนนามพระที่นั่งเป็นจักรวรรดิไพชยนต์ ตามที่ทรงอ้างถึงพระสุบินและประกอบการพระราชพิธีอินทราภิเษกพร้อมกับพระราชพิธีลบศักราชพร้อมกันในคราวเดียว เมื่อเปลี่ยนนามพระที่นั่งแล้วจึงประกอบพระราชพิธีลบศักราช 
มีการก่อสร้างสถาปัตยกรรมเพื่อใช้ประกอบพระราชพิธี ทำเป็นเขาพระสุเมรุ ประดิษฐานรูปพระอินทร์เป็นประธาน มีเขาสัตบริภัณฑ์ล้อมรอบ พร้อมด้วยรูปทวยเทพ อสูร ทานพ นักสิทธิ์วิทยาธร ครุฑ นาค ฯลฯ โดยมีพราหมณ์ที่แต่งกายเป็นพระอิศวร พระพิษณุ พระพายุ พระพิรุณ พระเพลิง พระยม พระไพสพ พระจันทร์ พระอาทิตย์ รูปเทพเจ้าทั้งสิบสองราศี แวดล้อมพระอินทร์ พร้อมกับมีแผ่นทองเขียนศักราชเก่าบรรทัดหนึ่ง ศักราชใหม่บรรทัดหนึ่ง วางใส่พานไว้เบื้องหน้าพระอินทร์ ณ ยอดเขาพระสุเมรุ 
เมื่อถึงมงคลฤกษ์ สมเด็จพระเจ้าปราสาททองก็เสด็จพระราชดำเนินโดยพระมหาราเชนทรยาน มาประทับเกย ณ เชิงเขาสัตตบริภัณฑ์ แล้วทรงพระดำเนินขึ้นไปยังยอดเขาพระสุเมรุ ทรงสักการะพระรัตนตรัย จากนั้นยกพระกรเบื้องขวาลบศักราชเดิมนั้นเสียเสร็จ เหล่าพราหมณ์ก็อวยชัยถวายพรโดยสารโสลกวิธี พรหมทวิชาจารย์ก็เป่าสังข์แตรดุริยดนตรี พิณพาทฆาตฆ้องชัย เภรีมี่สนั่นศัพท์ก้องโกลาหลทั้งพระนคร จากนั้นเสด็จกลับยังพระราชมนเทียรสถาน
อันริ คัตสึ

อันริ คัตสึ (<ruby>勝 杏里<rt>かつ あんり</rt></ruby>, 3 กรกฎาคม 1977 -) เป็น นักพากย์ชายชาวญี่ปุ่น เกิดที่เมืองโยโกฮามะ จังหวัดคานางาวะ เกิดที่เขตโอตะ โตเกียว สังกัดเค็นโปรดักชัน
อิโอริ โนมิซุ

อิโอริ โนมิซุ (<ruby>野水 伊織<rt>のみず いおり</rt></ruby>, 18 ตุลาคม 1985-) เป็น นักพากย์ นักแสดง นักร้อง และ นักแต่งเพลง ชาวญี่ปุ่น เกิดที่ เมืองคิริว จังหวัดกุมมะ และเติบโตที่เมืองซัปโปโระ ฮกไกโด
จบการศึกษาจาก สถาบันวิจัยการแสดงโปรดักชันเอซ หลังจากสังกัดอยู่โปรดักชันเอซ ก็ย้ายมาสังกัด CYBER CONTENTS ส่วนสูง 150 ซม. ชื่อจริงคือ 野水 伊織 เหมือนชื่อที่ใช้ในวงการ แต่จะเขียนเป็น 野水 いおり เมื่อทำงานในฐานะศิลปิน
อันซุ ฮารูโนะ

อันซุ ฮารูโนะ (<ruby>春野 杏<rt>はるの あんず</rt></ruby>, 30 ตุลาคม 1994-) เป็น นักพากย์หญิงชาวญี่ปุ่น เกิดที่จังหวัดคานางาวะ สังกัดอาตส์วิชัน
เธอเริ่มเข้าสู่วงการพากย์เสียงในช่วงกลางทศวรรษ 2010 และเป็นที่รู้จักจากการให้เสียงตัวละครในอนิเมะ เกม และผลงานอื่น ๆ มากมาย หนึ่งในบทบาทที่มีชื่อเสียงของเธอคือ โฮชิ ชิโฮะ (Hoshi Shiho) จากเกม The Idolmaster: Cinderella Girls นอกจากนี้เธอยังมีผลงานอย่างต่อเนื่องในวงการบันเทิงญี่ปุ่น โดยมีเสียงที่โดดเด่นในบทบาทตัวละครเด็กสาวและตัวละครที่มีบุคลิกสดใสร่าเริง
เคซูเกะ โคโมโตะ

เคซูเกะ โคโมโตะ (<ruby>河本 啓佑<rt>こうもと けいすけ</rt></ruby>, 18 พฤศจิกายน 1986 -) เป็นนักพากย์ชายชาวญี่ปุ่น เกิดที่เมืองสึยามะ จังหวัดโอกายามะ สังกัดโปรดักชันเอซ
อายากะ อิมามูระ

อายากะ อิมามูระ (<ruby>今村 彩夏<rt>いまむら あやか</rt></ruby>, 5 สิงหาคม 1993 –) เป็น นักพากย์หญิง ชาวญี่ปุ่น เกิดที่จังหวัดโอซากะ เข้าวงการตั้งแต่ ปี 2014 และออกจากวงการไปในปี 2018 เคยสังกัด WITH LINE
เมื่อวันที่ 29 มิถุนายน 2018 ได้มีการประกาศอย่างเป็นทางการว่าเธอจะหยุดกิจกรรมการแสดงลง โดยอ้างว่า "เนื่องจากปัญหาสุขภาพ (ตั้งแต่ปีที่แล้ว) จึงเป็นการยากที่จะทุ่มเทให้กับทำงานได้"
ซัตสึมิ มัตสึดะ

ซัตสึมิ มัตสึดะ (<ruby>松田 颯水<rt>まつだ さつみ</rt></ruby>, 17 กรกฎาคม 1993 -) เป็นนักพากย์หญิงชาวญี่ปุ่น เกิดที่เมืองทากัตสึกิ จังหวัดโอซากะ สังกัดอาตส์วิชัน
ริซาเอะ มัตสึดะ นักพากย์สังกัดไอแอมเอนเทอร์ไพรส์ เป็นพี่สาวฝาแฝดของเธอ มีวันเกิดห่างกัน 1 วัน
ตั้งแต่เกิดมาก็อาศัยอยู่ด้วยกันกับริซาเอะมาโดยตลอดจนถึงปัจจุบัน แม้ว่าสังกัดสำนักงานนักพากย์คนละแห่งกันแต่ก็ได้มีผลงานพาย์ด้วยกันอยู่หลายเรื่อง เช่นใน คาเงกิ โชโจะ!! ซัตสึมิรับบทเป็น ซาวาดะ จิอากิ น้องสาวฝาแฝดของ ซาวาดะ จิกะ ที่รับบทโดยริซาเอะ เป็นต้น และยังได้ออกงานร่วมกันบ่อยครั้งด้วย และแม้ว่าจะมีคุณภาพเสียงคล้ายคลึงกับริซาเอะ แต่ก็มีทิศทางการแสดงที่แตกต่างกันและมีบุคลิกนิสัยที่แตกต่างกันมากด้วย
โจ ชูสเตอร์

โจเซฟ ชูสเตอร์ (10 กรกฎาคม 1914 - 30 กรกฎาคม 1992) หรือที่รู้จักกันในชื่อ โจ ชูสเตอร์ เป็นนักเขียนการ์ตูนชาวแคนาดา-อเมริกันที่รู้จักกันเป็นอย่างดีจากการร่วมสร้างซูเปอร์แมน กับเจอรี ซีเกล ในแอคชั่นคอมิคส์ เล่มที่ 1
ชูสเตอร์มีส่วนร่วมในการต่อสู้ทางกฎหมายหลายครั้งเพื่อครอบครองตัวละครซูเปอร์แมนอาชีพนักเขียนการ์ตูนของเขาหลังจากซูเปอร์แมนค่อนข้างไม่ประสบความสำเร็จ และในช่วงกลางทศวรรษที่ 70 ชูสเตอร์ก็ออกจากแวดวงหนังสือการ์ตูนอย่างถาวรเนื่องจากตาบอดบางส่วน
ประวัติช่วงต้น.
โจเซฟ ชูสเตอร์เกิดในโทรอนโตในครอบครัวชาวยิว จูเลียส ชูสเตอร์ พ่อของเขาเป็นผู้อพยพจากร็อตเตอร์ดัมเนเธอร์แลนด์ มีร้านตัดเสื้อในย่านเสื้อผ้าของโทรอนโต ไอด้าแม่ของเขามาจากเคียฟซึ่งตอนนี้อยู่ในยูเครน
ขนมจีนแกงไก่คั่ว

ขนมจีนแกงไก่คั่ว, ขนมจีนแกงคั่วไก่ บ้างเรียก ขนมจีนโปรตุเกส เป็นอาหารภายในชุมชนของชาวไทยเชื้อสายโปรตุเกส ได้แก่ ชุมชนกุฎีจีน และชุมชนบ้านเขมร ซึ่งทั้งสองชุมชนนี้ตั้งอยู่ในกรุงเทพมหานคร น้ำยาที่ใช้ราดจะมีลักษณะเดียวกันกับแกงแดง นิยมทำเพื่อเลี้ยงในเทศกาลมงคลต่าง ๆ ประจำชุมชน ได้แก่ งานมงคลสมรส งานฉลองแม่พระไถ่ทาสเดแมร์เซเดย์ จัดขึ้นทุกวันที่ 24 กันยายนของทุกปี และงานฉลองแม่พระปฏิสนธินิรมล จัดขึ้นทุกวันที่ 8 ธันวาคมของทุกปี ชาวชุมชนบ้านเขมรเรียกแม่พระไถ่ทาสนี้ว่า "แม่พระขนมจีน" เพราะชาวบ้านจะทำขนมจีนดังกล่าวเลี้ยงฉลองแม่พระเป็นประจำ ปัจจุบันเหลือผู้ทำอาหารดังกล่าวเพียงไม่กี่คน
ประวัติ.
ชาวไทยเชื้อสายโปรตุเกสเชื่อว่า ขนมจีนจีนแกงไก่คั่วนี้เป็นอาหารที่สืบทอดมาจากเชลยชาวเขมรเข้ารีตที่ถูกกวาดต้อนเข้ามาตั้งถิ่นฐานรอบวัดคอนเซ็ปชัญ จำนวน 500 คน เมื่อ พ.ศ. 2325 ในรัชสมัยพระบาทสมเด็จพระพุทธยอดฟ้าจุฬาโลกมหาราช โดยตั้งข้อสังเกตว่าน้ำยาจะใช้ไก่สับ ต่างจากน้ำยาของไทยที่ส่วนมากจะใช้เนื้อปลาสับ ที่จังหวัดบันทายมีชัย ประเทศกัมพูชา ยังมีการทำขนมจีนแกงไก่ลักษณะใกล้เคียงกันมาจนถึงปัจจุบัน หากแต่ใส่หน่อไม้ และถั่วงอกเพิ่มเติมลงไปด้วย บริเวณเขมรส่วนในดังกล่าว ถือเป็นเขตที่ได้รับอิทธิพลจากอาหารไทยมากพอสมควร เพราะปกติแล้วสำรับอาหารเขมรไม่นิยมใช้กะทิ ด้วยถือว่าอาหารกะทิเป็นของหวานไม่ใช่ของคาว อย่างไรก็ตามในบางท้องที่ของไทยก็มีการทำน้ำยาแกงไก่รับประทานคู่กับขนมจีนอยู่แล้ว หากแต่ใส่กระชาย ใบมะกรูด และตีนไก่หรือน่องไก่ลงไปด้วย
บางแห่งก็ว่าขนมจีนแกงไก่คั่วคือสปาเก็ตตีไวท์ซอสของชาวยุโรป ที่ดัดแปลงวัตถุดิบในการประกอบอาหาร
ส่วนประกอบและวิธีทำ.
ขนมจีนแกงไก่คั่วมีส่วนประกอบสำคัญ คือ เส้นขนมจีน เนื้อไก่สับ เครื่องในไก่ เลือดไก่ก้อน เครื่องแกงเผ็ด ถั่วตัดตำละเอียด กระเทียม กะทิ ต้นหอม และผักชี ส่วนพริกเหลือง พริกแดง และรากผักชี ใช้สำหรับทำเป็นน้ำปรุงขนมจีน
การทำน้ำยาจะมีลักษณะคล้ายกับการทำแกงแดง โดยจะนำเครื่องแกงไปผัดกับหัวกะทิให้หอม ใส่เนื้อไก่สับยีให้เข้ากัน เมื่อไก่เริ่มสุกจึงใส่เครื่องในไก่ คือ กึ๋นและตับ ใช้จวักคลุกเคล้าให้เข้าเนื้อ แล้วใส่หางกะทิลงไป ใช้จวักตะล่อมไปเรื่อย ๆ จนน้ำแกงคั่วกลายเป็นสีเดียวกันโดยสนิท จากนั้นใส่ถั่วตัดและรากผักชีตำละเอียดลงไป ปรุงรสด้วยน้ำปลาหรือเกลือ เคี่ยวจนกะทิแตกมัน แล้วจึงใส่เลือดก้อนลงไป เป็นอันเสร็จ ในอดีตนิยมในกระดูกไก่สับละเอียดลงไปด้วย เพื่อเพิ่มรสชาติในการรับประทาน เมื่อจะรับประทานก็จะโรยต้นหอมผักชีลงไป ส่วนพริกเหลือง หรือพริกแดง และรากผักชี นำไปปั่นหรือตำให้ละเอียดแล้วผัดกับกะทิต่างหาก ใช้ใส่บนขนมจีนเพื่อเพิ่มรสเผ็ดร้อน
ความเชื่อ.
ชาวเขมรเข้ารีตที่ถูกกวาดต้อนเข้าสู่สยาม ได้อัญเชิญรูปแม่พระไถ่ทาสหรือเดแมร์เซเดย์มาแต่เมืองเขมรด้วย ซึ่งคริสตังในชุมชนบ้านเขมรจะมีการเลี้ยงฉลองแม่พระไถ่ทาสทุกวันที่ 24 กันยายนของทุกปี เพราะเป็นประเพณีเก่าของโปรตุเกส ที่ระบุว่าในช่วงสงครามครูเสด นักรบชาวคริสต์ไปรบกับชาวมุสลิมแล้วถูกจับเป็นเชลย ชาวคริสต์จึงไปพรกับพระนางมารีย์พรหมจารี หรือที่เรียกว่า แม่พระ ว่าขอให้เชลยกลับบ้านได้ตามปกติ จึงกลายเป็นธรรมเนียมสืบมา
บ้างก็อธิบายว่าการเลี้ยงขนมจีนแกงไก่คั่วในพิธีฉลองแม่พระไถ่ทาส เกิดขึ้นตรงกับวันที่ชาวเขมรบางส่วนในชุมชน อัญเชิญรูปแม่พระไถ่ทาสกลับเมืองเขมรหลังสงครามสงบ ทว่าเรือที่แจวนั้นไปได้ไม่ไกลก็หยุดนิ่ง แต่ครั้นเมื่อแจวกลับมาวัดคอนเซ็ปชัญ เรือก็กลับมาแล่นได้อีกเป็นอัศจรรย์ ด้วยเหตุนี้ชาวบ้านจึงจัดพิธีฉลองแม่พระ และเลี้ยงด้วยขนมจีนแกงไก่คั่ว โดยให้สมญารูปแม่พระไถ่ทาสนี้ว่า "แม่พระขนมจีน" ด้วยเหตุนี้ ขนมจีนแกงไก่คั่วจึงกลายเป็นอาหารที่ขาดไม่ได้ในงานฉลองที่สำคัญของชุมชน
แฮปปีเออร์แดนเอฟเวอร์

แฮปปีเออร์แดนเอฟเวอร์  เป็นสตูดิโออัลบั้มลำดับที่ 2 ของนักร้องชาวอเมริกัน บิลลี ไอลิช วางจำหน่ายโดยดาร์กรูมและอินเตอร์สโคปเรเคิดส์ เมื่อวันที่ 30 กรกฎาคม ค.ศ. 2021 ไอลิชร่วมเขียนอัลบั้มกับพี่ชายของเธอ ฟินเนียส โอคอนเนล ซึ่งเป็นผู้ร่วมงานบ่อย ๆ เป็นโปรดิวเซอร์และเล่นทุกเครื่องดนตรีในอัลบั้มด้วย ไอลิชได้อ้างถึงการสะท้อนตัวตนในช่วงการระบาดทั่วของโควิด-19 เป็นแรงบันดาลใจที่ยิ่งใหญ่สำหรับอัลบั้มนี้
โดยพื้นฐานแล้วเป็นแนวเพลงดาวน์เทมโปป็อป "แฮปปีเออร์แดนเอฟเวอร์"มีความเบาบาง ได้รับอิทธิพลจากแจ๊ส การเรียบเรียงแบบอิเล็กโทรป็อปที่กำหนดให้มีจังหวะที่ชวนขบคิด โดยมีความต่างจากดนตรีแทร็ป ในจังหวะนำของอัลบั้มเปิดตัวของไอลิช "เวนวีออลฟอลอสลีป, แวร์ดูวีโก?" (2019) "แฮปปีเออร์แดนเอฟเวอร์" ได้รับอิทธิพลอย่างมากจากการมีชื่อเสียงของไอลิช และการมีข้อเสียที่มาพร้อมกับมัน เมื่อเปิดตัวอัลบั้มนี้ได้รับเสียงชื่นชมจากนักวิจารณ์เพลง ซึ่งชื่นชมด้านสำนวน การผลิตที่จำกัด และเนื้อเพลงที่เฉียบแหลม ในงานประกาศผลรางวัลแกรมมีประจำปี ครั้งที่ 64 อัลบั้มและเพลงไตเติลได้รับการเสนอชื่อเข้าชิงทั้งหมด 7 รายการ ได้แก่อัลบั้มแห่งปี อัลบั้มเพลงป็อปยอดเยี่ยม เพลงแห่งปี และบันทึกเสียงแห่งปี
เจ็ดซิงเกิลได้เปิดตัวเพื่อโปรโมตอัลบั้ม: "My Future" "Therefore I Am" "Your Power" "Lost Cause" "NDA" เพลงไตเติล และ "Male Fantasy"; สามอันดับแรกติดอันดับท็อป 10 ของบิลบอร์ดฮอต 100 ในสหรัฐ "Therefore I Am" เป็นเพลงที่มีชาร์ตสูงสุดจากอัลบั้ม โดยขึ้นสูงสุดที่อันดับ 2 ตามมาด้วย "My Future" ที่อันดับ 6 และ "Your Power" ที่อันดับ 10 "แฮปปีเออร์แดนเอฟเวอร์"เปิดตัวบนชาร์ตบิลบอร์ด 200 เป็นเพลงที่สองของไอลิช อัลบั้มครองอันดับหนึ่งในสหรัฐอเมริกา และติดอันดับชาร์ตอัลบั้มในอีก 27 ประเทศ ไอลิชได้แสดงเพลงของอัลบั้มในภาพยนตร์คอนเสิร์ตดิสนีย์+ เรื่อง แฮปปีเออร์แดนเอฟเวอร์: อะเลิฟเลตเตอร์ทูลอสแอนเจลิส ซึ่งออกฉายเมื่อวันที่ 3 กันยายน ค.ศ. 2021 เพื่อโปรโมตอัลบั้มเพิ่มเติม ไอลิชเริ่มทัวร์คอนเสิร์ตครั้งที่ 6 ของเธอในชื่อแฮปปีเออร์แดนเอฟเวอร์เดอะเวิลด์ทัวร์ ซึ่งเริ่มในวันที่ 3 กุมภาพันธ์ ค.ศ. 2022
กูราปาตือ

กูราปาตือ ([kuraˈpatɨ]) เป็นพื้นที่ป่าไม้ในย่านชานกรุงมินสค์ เมืองหลวงของประเทศเบลารุส กูราปาตือเป็นจุดที่มีผู้คนจำนวนมากถูกประหารชีวิตระหว่างปี 1937 ถึง 1941 ในสมัยการฆ่าล้างครั้งใหญ่โดยตำรวจลับเอนคาเวเดของสหภาพโซเวียต
จำนวนเหยื่อไม่เป็นที่ทราบแน่ชัด เนื่องจากข้อมูลจดหมายเหตุของเอนคาเวเดจัดเป็นข้อมูลลับในเบลารุส ข้อมูลจากแหล่งต่าง ๆ ประมาณจำนวนผู้ที่ถูกสังหารในกูราปาตืออยู่ที่อย่างน้อย 30,000 ราย (ข้อมูลจากตาร์เนาสกี อัยการสูงสุดแห่งสาธารณรัฐสังคมนิยมโซเวียตเบียโลรัสเซีย) ไปจนถึง 100,000 ราย (จากหนังสืออ้างอิง "เบลารุส") หรือจาก 102,000 ถึง 250,000 ราย (ข้อมูลจากแฌโนน ปัฌแญก ในหนังสือพิมพ์ "ลีตาราตูรายีมัสตัตส์ตวา"), 250,000 ราย (ข้อมูลจากซจิสวัฟ ยูเลียน วินญิตสกี ศาสตราจารย์ประจำมหาวิทยาลัยวรอตสวัฟ) หรือมากกว่านี้ (ตามข้อมูลของนอร์แมน เดวีส์ นักประวัติศาสตร์ชาวอังกฤษ) เหยื่อส่วนใหญ่ที่ถูกสังหารที่กูราปาตือเป็นปัญญาชน
ในปี 2004 สุสานหมู่แห่งกูราปาตือได้รับการขึ้นทะเบียนสมบัติทางวัฒนธรรมแห่งเบลารุส ในประเภทมรดกวัฒนธรรมกลุ่ม 1
ฟูมิฮิโกะ ทาจิกิ

ฟูมิฮิโกะ ทาจิกิ (<ruby>立木 文彦<rt>たちき ふみひこ</rt></ruby>, 29 เมษายน 1961 -) เป็นนักพากย์ และ ผู้บรรยาย ชาย ชาวญี่ปุ่น เกิดที่อำเภอมินามิมัตสึอุระ จังหวัดนางาซากิ (ปัจจุบันคือเมืองโกโต) สังกัดสำนักงานโอซาวะ
มาซาชิ เอบาระ

มาซาชิ เอบาระ (<ruby>江原 正士<rt>えばら まさし</rt></ruby>, 4 พฤษภาคม 1953 -) เป็นนักพากย์ นักแสดง และ ผู้บรรยาย ชาวญี่ปุ่น เกิดที่จังหวัดคานางาวะ สังกัดอาโอนิโปรดักชัน
ชื่อจริงคือ มาซาชิ เอฮาระ เขียนคันจิเป็น 江原 正士 เหมือนกับชื่อที่ใช้ในวงการ แค่เปลี่ยนเสียง "ฮ" (は) เป็น "บ" (ば)
มินามิ ทากายามะ

มินามิ ทากายามะ (#เปลี่ยนทาง , 5 พฤษภาคม 1964 –) เป็นนักพากย์ นักร้อง ผู้บรรยาย และผู้แต่งเพลงหญิงชาวญี่ปุ่น เกิดที่เขตอาดาจิ โตเกียว สังกัด 81 Produce เป็นนักร้องหลักของวง ES CONNEXION และ TWO-MIX ส่วนสูง 156 ซม. ชื่อจริงของเธอคือ อิซึมิ อาราอิ (新井 泉) 
อดีตสามีของเธอคือโกโช อาโอยามะ เป็นนักวาดมังงะ ซึ่งเป็นผู้แต่งมังงะที่ได้กลายมาเป็นอนิเมะซึ่งเป็นผลงานที่เป็นตัวแทนของเธอ คือเรื่องยอดนักสืบจิ๋วโคนัน (รับบท เอโดงาวะ โคนัน) และไยบะ เจ้าหนูซามูไร (รับบท เท็ตสึบะ)
จอร์จ แซนเดอส์

จอร์จ เฮนรี แซนเดอส์ (3 กรกฎาคม ค.ศ. 1906 – 25 เมษายน ค.ศ. 1972) เป็นนักแสดงและนักร้องชาวบริติชที่มีช่วงอาชีพยาวนานกว่า 40 ปี สำเนียงภาษาอังกฤษแบบชนชั้นสูงและเสียงทุ้มที่นุ่มนวล มักทำให้เขาได้แสดงเป็นตัวละครที่มีความซับซ้อนและเป็นวายร้ายอยู่บ่อยครั้ง เขาเป็นที่จดจำจากบทแจ็ก ฟาเวลล์ ในเรื่อง "รีเบกกา" (1940), สก็อตต์ ฟอลเลียต ในเรื่อง "ฟอร์รินคอร์สปอนเดนต์" (1940), ซาแรนแห่งกาซา ในเรื่อง "แซมซันแอนด์เดไลลาห์" (1949) อันเป็นภาพยนตร์ที่ได้รับความนิยมแห่งปี, เอดิสัน เดวิตต์ ในเรื่อง "วิมานลวง" (1950, ซึ่งทำให้เขาได้รับรางวัลออสการ์), เซอร์ ไบรอัน เดอ บัวส์-กีลแบร์ ในเรื่อง "ไอแวนโฮ" (1952), ริชาร์ดใจสิงห์ ในเรื่อง "คิงริชาร์ดแอนด์ครูเซเดอส์" (1954), มิสเตอร์ฟรีซ ในซีรีส์เรื่อง "แบทแมน" และให้เสียงเป็นเชียร์คาน ในภาพยนตร์ของดิสนีย์เรื่อง "เมาคลีลูกหมาป่า" (1967)
แซนเดอส์มีดวงดาวอยู่บนฮอลลีวูดวอล์กออฟเฟมสองดวง สำหรับวงการภาพยนตร์ที่ 1636 ไวน์สตรีต และสำหรับวงการโทรทัศน์ที่ 7007 ฮอลลีวูดบูเลวาร์ด
สโมสรฟุตบอลแมนเชสเตอร์ยูไนเต็ดในฤดูกาล 1993–94

ฤดูกาล 1993–94 เป็นฤดูกาลที่ 2 ของแมนเชสเตอร์ยูไนเต็ดในพรีเมียร์ลีกและเป็นฤดูกาลที่ 19 ติดต่อกันบนลีกสูงสุดของฟุตบอลอังกฤษ แมนเชสเตอร์ยูไนเต็ดคว้าแชมป์พรีเมียร์ลีกและเอฟเอคัพ เป็นสโมสรที่สี่ในศตวรรษที่ 20 ที่คว้าดับเบิลแชมป์ ความพ่ายแพ้ 1–3 ต่อแอสตันวิลลา ในลีกคัพรอบชิงชนะเลิศทำให้พวกเขาไม่สามารถคว้าเทรเบิลแชมป์ในประเทศได้
พวกเขานำเป็นจ่าฝูงของตารางพรีเมียร์ลีกตั้งแต่นัดที่ 4 เป็นต้นไป และจบลงด้วยการคว้าแชมป์พรีเมียร์ลีกสมัยที่ 2 และตำแหน่งแชมป์ลีกสมัยที่ 9 ของสโมสร โดยทิ้งห่างรองแชมป์อย่างแบล็กเบิร์นโรเวอส์ 8 แต้ม พวกเขานำเป็นจ่าฝูงของตารางโดยทิ้งห่างรองจ่าฝูงถึง 16 คะแนนเมื่อผ่านครึ่งฤดูกาล เอริก ก็องโตนากองหน้าชาวฝรั่งเศสยิงได้ 25 ประตูในทุกรายการและได้รับการโหวตให้เป็นนักฟุตบอลยอดเยี่ยมของพีเอฟเอ ในเอฟเอคัพรอบชิงชนะเลิศ ยูไนเต็ดบดขยี้เชลซีภายใต้การคุมทีมของเกล็น ฮอดเดิล 4-0 จากจุดโทษ 2 ลูกของเอริก ก็องโตนา และอีกคนละประตูจากมาร์ก ฮิวส์และไบรอัน แมคแคลร์
รอย คีนในฐานะนักฟุตบอลที่แพงที่สุดในอังกฤษ เป็นมิดฟิลด์ตัวกลางตัวหลักของสโมสรร่วมกับพอล อินซ์ ในขณะที่ผู้เล่นตัวเก๋าอย่าง มาร์ค ฮิวส์, ไบรอัน แมคแคลร์ และสตีฟ บรูซ ยังคงเก่งอย่างต่อเนื่องแม้จะอายุมากแล้วก็ตาม เมื่อจบฤดูกาล ผู้เล่นและกัปตันร่วมที่รับใช้สโมสรยาวนานที่สุดไบรอัน ร็อบสันออกจากโอลด์แทรฟฟอร์ดหลังจากรับใช้มา 13 ปีเพื่อเป็นผู้เล่น-ผู้จัดการทีมของ มิดเดิลส์เบรอ นอกจากนี้ ยังมีผู้เล่นที่มุ่งหน้าออกจากโอลด์แทรฟฟอร์ดเมื่อจบฤดูกาล ได้แก่ เลส ซีลีย์ (ผู้รักษาประตู), เคลย์ตัน แบล็กมอร์ (กองหลัง), ไมค์ ฟีแลน (กองกลาง), โคลิน แมคกี และจูลิอาโน ไมโอรานา ดิออน ดับลิน ซึ่งไม่สามารถกลับมาเป็นตัวจริงในทีมชุดใหญ่ได้ มีข่าวเชื่อมโยงกับการย้ายออกจากโอลด์แทรฟฟอร์ดเกือบทั้งฤดูกาล แต่การย้ายไปเอฟเวอร์ตันในเดือนพฤศจิกายนกลับล้มเหลว และเขายังคงอยู่ที่สโมสรเมื่อจบฤดูกาล
ด้วยทีมยูไนเต็ดมีผู้เล่นที่ยอดเยี่ยม มีการเซ็นสัญญากับผู้เล่นคนเดียวในช่วงปิดฤดูกาลของเฟอร์กูสันคือเดวิด เมย์จากแบล็กเบิร์นโรเวอส์ เมย์ วัย 24 ปี ถูกเฟอร์กูสันเซ็นสัญญาคว้าตัวด้วยความหวังว่าเขาจะพัฒนาเป็นผู้สืบทอดตำแหน่งของสตีฟ บรูซ ยูไนเต็ดยังมีจุดแข็งด้วยผู้เล่นวัยรุ่นที่น่าจับตามองอย่างเดวิด เบ็คแคม, นิคกี บัตต์, แกรี เนวิลและพอล สโคลส์
เหตุการณ์ในฤดูกาล.
ฤดูกาล 1992-93 ยูไนเต็ดสิ้นสุดการรอคอย 26 ปีสำหรับตำแหน่งแชมป์ลีก โดยสู้กับคู่แข่งแย่งแชมป์ลีกอย่างแอสตันวิลลา (รอน แอตกินสัน อดีตกุนซือยูไนเต็ดคุมทีม) และนอริชซิตีซึ่งคุมทีมโดยไมค์ วอล์คเกอร์
เกือบจะทันทีที่จบฤดูกาล ยูไนเต็ดตกเป็นข่าวว่ากำลังตามล่ารอย คีน กองกลางทีมชาติสาธารณรัฐไอร์แลนด์วัย 21 ปี ของนอตทิงแฮมฟอเรสต์ ที่เพิ่งตกชั้น หลังจากต่อสู้กับอาร์เซนอลและแบล็กเบิร์นโรเวอส์มาหลายสัปดาห์ คีนก็ย้ายไปร่วมทีมยูไนเต็ดด้วยค่าตัวเป็นสถิติที่ 3.75 ล้านปอนด์ในวันที่ 19 กรกฎาคม
การแข่งขันนัดแรกของเขาเกิดขึ้นในวันที่ 7 สิงหาคมใน FA Charity Shield กับอาร์เซนอลที่สนามกีฬาเวมบลีย์ ซึ่ง มาร์ก ฮิวส์ ทำให้ยูไนเต็ดขึ้นนำก่อนที่เอียน ไรท์จะตีเสมอให้อาร์เซนอลและเล่นต่อเวลาพิเศษจากนั้นดวลจุดโทษ ยูไนเต็ดชนะจุดโทษเพิ่มโล่เข้าไปในตู้ถ้วยรางวัลของพวกเขา
การลักพาตัวเด็กระหว่างการรุกรานยูเครนโดยรัสเซีย

ระหว่างการรุกรานยูเครนโดยรัสเซียและตลอดทั้งสงครามรัสเซีย–ยูเครน รัสเซียได้ย้ายเด็กชาวยูเครนหลายพันคนไปยังพื้นที่ที่ปกครองโดยให้สัญชาติรัสเซียแก่พวกเขา และบังคับให้พวกเขารับเลี้ยงเป็นครอบครัวชาวรัสเซีย และสร้างอุปสรรคต่อการกลับมาพบกับพ่อแม่หรือบ้านเกิด สหประชาชาติเชื่อว่าสิ่งเหล่านี้เป็นการเนรเทศซึ่งถือเป็นอาชญากรรมสงคราม ศาลอาญาระหว่างประเทศออกหมายจับวลาดีมีร์ ปูติน ประธานาธิบดีรัสเซีย และมารีเยีย ลีวา-เบโลวา กรรมาธิการด้านสิทธิเด็กจากข้อกล่าวหาว่ามีส่วนรับผิดชอบในการเนรเทศเด็กชาวยูเครนโดยมิชอบด้วยกฎหมาย ตามกฎหมายระหว่างประเทศ รวมทั้งอนุสัญญาว่าด้วยการฆ่าล้างเผ่าพันธุ์ พ.ศ. 2491 การกระทำเหล่านี้ถือเป็นการฆ่าล้างเผ่าพันธุ์หากกระทำโดยมีเจตนาที่จะทำลายล้าง
เด็กชาวยูเครนถูกลักพาตัวโดยรัฐรัสเซีย หลังจากพ่อแม่ของพวกเขาถูกจับกุมโดยเจ้าหน้าที่รัสเซียที่ยึดครองดินแดนหรือถูกฆ่าตายในการรุกราน หรือหลังจากแยกจากพ่อแม่ในเขตสงคราม เด็กยังถูกลักพาตัวจากสถาบันของรัฐยูเครนในพื้นที่ยึดครอง และผ่านค่ายฤดูร้อนสำหรับเด็กในดินแดนรัสเซีย เด็กที่ถูกลักพาตัวไปอยู่ภายใต้กระบวนการแผลงเป็นรัสเซีย การเลี้ยงเด็กของสงครามในต่างประเทศและวัฒนธรรมอาจถือเป็นการฆ่าล้างเผ่าพันธุ์หากตั้งใจที่จะลบเอกลักษณ์ประจำชาติของพวกเขา
ทางการยูเครนได้ตรวจสอบตัวตน ของเด็กที่ถูกลักพาตัวไปแล้วกว่า 19,000 คน โดยรวบรวมและอัปเดตข้อมูลอย่างต่อเนื่องโดยเป็นส่วนหนึ่งของแพลตฟอร์มออนไลน์ "Children of War" ทางการรัสเซียอ้างว่าเด็กชาวยูเครนมากกว่า 700,000 คนได้รับการ "อพยพ" ภายในกลาง พ.ศ. 2566 และผู้ตรวจการแผ่นดินด้านสิทธิเด็กของยูเครนเชื่อว่าจำนวนเด็กที่ถูกลักพาตัวที่แท้จริงอาจอยู่ในหลายแสนคน องค์กรการกุศลเซฟยูเครนอำนวยความสะดวกในการส่งตัวเด็กชาวยูเครนที่ถูกลักพาตัวไปส่งตัวและนำครอบครัวของเด็กที่ถูกลักพาตัวกลับมาอยู่รวมกันใหม่
ทาราโกะ (นักพากย์)

ทาราโกะ (TARAKO; たらこ, 17 ธันวาคม ค.ศ. 1960 – 4 มีนาคม ค.ศ. 2024) เป็นนักพากย์, ผู้บรรยาย, นักแสดง, นักร้องนักแต่งเพลง, นักเขียนบท และนักเขียนเรียงความ ชาวญี่ปุ่น เกิดที่เมืองโอตะ จังหวัดกุมมะ สังกัดสำนักงานดนตรีทรูบาดูร์
ทาราโกะ

ทาราโกะ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ไข่ปลาพอลล็อก

ไข่ปลาพอลล็อก หรือนิยมเรียกในภาษาญี่ปุ่นว่า ทาราโกะ (タラコ) คืออาหารที่ได้จากการนำเอารังไข่ของปลาพอลล็อกมาแปรรูป ในความหมายกว้าง ๆ จะรวมถึงรังไข่ของปลาค็อดแปซิฟิก ("Gadus macrocephalus") ด้วย แต่โดยทั่วไปมักหมายถึงรังไข่ของปลาพอลล็อกอะแลสกา ("Theragra chalcogramma") ที่ดองในเกลือ ที่ญี่ปุ่นมีแหล่งผลิตหลักอยู่ที่จังหวัดฮกไกโด
อิสเคนเดรุน

อิสเคนเดรุน  ในอดีตชื่อว่า อะเล็กซานเดรตตา (แปลตรงตัว อะเล็กซานเดรียน้อย) และ สแกนเดรูน (Scanderoon) เป็นนครและเขตในจังหวัดฮาทัย ประเทศตุรกี ตั้งอยู่ริมฝั่งทะเลเมดิเตอร์เรเนียน ตั้งอยู่บนที่ราบตะกอนน้ำพา เมืองได้รับความเสียหายอย่างหนักจากแผ่นดินไหวเมื่อเดือนกุมภาพันธ์ ค.ศ. 2023 รวมถึงเกิดแผ่นดินไหวตาม น้ำท่วมและอัคคีภัย
เมืองตั้งโดยอเล็กซานเดอร์มหาราชเมื่อ 333 ปีก่อนคริสต์ศักราช เคยอยู่ภายใต้การปกครองของจักรวรรดิซิลูซิดซึ่งภายหลังถูกยึดครองโดยจักรวรรดิโรมัน หลังจากที่พ่ายต่อจักรวรรดิไบแซนไทน์ในศตวรรษที่ 8 รัฐเคาะลีฟะฮ์อับบาซียะฮ์ก็เข้ามามีอิทธิพลต่อเมืองนี้ ต่อมาในช่วงสงครามครูเสดครั้งที่ 1 อะเล็กซานเดรตตาอยู่ภายใต้การปกครองของราชรัฐแอนติออก จนรัฐสุลต่านมัมลูกเข้ามีอำนาจหลังจากชนะสงครามกับรัฐนักรบครูเสด ต่อมาในศตวรรษที่ 15 จักรวรรดิออตโตมันเข้ามาปกครองเมืองยาวนานถึงต้นศตวรรษที่ 20 
ในช่วงสงครามโลกครั้งที่หนึ่ง สหราชอาณาจักรและฝรั่งเศสเข้าบุกภูมิภาคนี้ จนปี 1938 อยู่ในฐานะซันจักแห่งอะเล็กซานเดรตตาซึ่งฝรั่งเศสให้อิสรภาพต่อซันจักนี้ จนนำไปสู่การตั้งรัฐฮาทัย ต่อมารวมกับประเทศตุรกีเมื่อวันที่ 5 กรกฎาคม 1939
Halocyprididae

Halocyprididae เป็นวงศ์ของ Ostracod ที่อยู่ในอันดับ Halocyprida วงศ์นี้มีสมาชิกเรืองแสงเช่น "Conchoecia pseudodiscophora" ซึ่งเชื่อว่าใช้ coelenterazine และ coelenterazine luciferase มากกว่า vargulin
สกุลในวงศ์นี้ ได้แก่:
<templatestyles src="Div col/styles.css"/>
ดาเมจ คอนโทรล

ดาเมจ คอนโทรล (เต็ม Damage Control; ย่อ Damage CTRL) เป็นกลุ่มมวยปล้ำอาชีพหญิงฝ่ายอธรรมของ WWE ที่ประกอบด้วยหัวหน้า เบย์ลีย์, ดาโคตา ไค, อิโยะ สกาย, อาซูกะ และ ไคริ เซน
หน่วยก่อรูปเป็นโคโลนี

หน่วยก่อรูปเป็นโคโลนี  เป็นคำศัพท์ทางจุลชีววิทยา หมายถึงหน่วยที่ใช้นับจำนวนเซลล์จุลชีพ (แบคทีเรีย เชื้อรา ไวรัส และอื่นๆ) ในตัวอย่างหนึ่งๆ ที่มีชีวิตและสามารถเพิ่มจำนวนได้ในภาวะที่กำหนด การนับจำนวนจุลชีพโดยนับหน่วยก่อรูปเป็นโคโลนีจะต้องมีขั้นตอนในการเพาะเชื้อเพื่อเพิ่มจำนวนเชื้อ เป็นการนับเฉพาะเซลล์ที่มีชีวิต ต่างจากการนับจากการส่องกล้องจุลทรรศน์ซึ่งจะเป็นการนับเซลล์ทุกเซลล์ไม่ว่าจะมีชีวิตหรือไม่ก็ตาม การที่โคโลนีของจุลชีพจะใหญ่พอให้เห็นได้ด้วยตาเปล่าจำเป็นต้องมีจุลชีพอยู่เป็นจำนวนมาก และเราไม่สามารถแน่ใจได้ว่าโคโลนีของจุลชีพโคโลนีหนึ่งเจริญมาจากเซลล์เซลล์เดียวหรือกลุ่มของเซลล์หลายเซลล์ การใช้หน่วยนับเป็นหน่วยก่อรูปเป็นโคโลนีแทนที่จะนับเป็นจำนวนเซลล์เป็นการสะท้อนให้เห็นถึงความไม่แน่นอนนี้
ไฟน์ไลน์

ไฟน์ไลน์  เป็นสตูดิโออัลบั้มลำดับที่ 2 ของนักร้องและนักแต่งเพลงชาวอังกฤษ แฮร์รี สไตลส์ วางจำหน่ายเมื่อวันที่ 13 ธันวาคม ค.ศ. 2019 โดยโคลัมเบียเรเคิดส์และเออร์สกิน ธีมของอัลบั้มเกี่ยวกับการเลิกรา ความสุข เซ็กส์ และความเศร้า การบันทึกเพลงนี้ได้รับการอธิบายว่าเป็นแนวเพลงป็อปร็อกโดยมีองค์ประกอบของโปรเกรสซีฟป็อป ไซเคเดลิกป็อป โฟล์ก โซล ฟังก์ และอินดีป็อป ประพันธ์และอำนวยการสร้างโดยไทเลอร์ จอห์นสัน และคิด ฮาร์ปูน ผู้ทำงานร่วมกัน
โดยสนับสนุนจำนวนเจ็ดซิงเกิล - "Lights Up" "Adore You" "Falling" "Watermelon Sugar" "Golden" "Treat People with Kindness" และเพลงไตเติล อัลบั้มนี้เปิดตัวที่อันดับสามในยูเคอัลบั้มและได้รับการรับรองระดับแพลตินัมตั้งแต่นั้นเป็นต้นมา เปิดตัวที่อันดับหนึ่งในบิลบอร์ด 200 ทำให้เป็นอัลบั้มอันดับหนึ่งติดต่อกันเป็นลำดับที่สองของสไตลส์ในสหรัฐอเมริกา อัลบั้มนี้มียอดขายสูงสุดเป็นอันดับสามในสัปดาห์ของปี ค.ศ. 2019 ในสหรัฐอเมริกา และทำลายสถิติในฐานะการเปิดตัวที่มากที่สุดของศิลปินชายชาวอังกฤษ นับตั้งแต่นีลเซน ซาวด์สแกน สามารถทำรายได้ 478,000 หน่วย ได้รับการรับรองระดับแพลตินัมสามเท่าในสหรัฐอเมริกาสำหรับยอดขายรวมและหน่วยเทียบเท่าอัลบั้มมากกว่าสามล้านหน่วยในประเทศ
"ไฟน์ไลน์"ได้รับการวิจารณ์ในเชิงบวกจากนักวิจารณ์เพลง โดยเฉพาะอย่างยิ่งในด้านการผลิตและอิทธิพลด้านสำนวน ได้รับการเสนอชื่อเข้าชิงรางวัลอัลบั้มแห่งปีจากงานบริตอะวอดส์ปี ค.ศ. 2020 และสาขาอัลบั้มเพลงป็อปยอดเยี่ยมจากงานรางวัลแกรมมีในปี ค.ศ. 2021 อัลบั้มนี้ได้รับรางวัลแกรมมี สาขาขับร้องเพลงเดี่ยวป็อปยอดเยี่ยม และรางวัลบริตอะวอดส์ สาขาซิงเกิลอังกฤษแห่งปีสำหรับเพลง "Watermelon Sugar" ในปี ค.ศ. 2020 "โรลลิงสโตน"จัดอันดับอัลบั้มอยู่ในอันดับที่ 491 ในรายชื่อ 500 อัลบั้มที่ยิ่งใหญ่ที่สุดตลอดกาล ทำให้เป็นอัลบั้มล่าสุดที่ได้รวมเข้าไว้ในรายชื่อ
คริสตจักรออร์ทอดอกซ์โรมาเนีย

คริสต์จักรออร์ทอดอกซ์โรมาเนีย (ROC,) หรือ เขตอัครบิดรโรมาเนีย (Patriarchate of Romania) เป็นคริสตจักรในอีสเทิร์นออร์ทอดอกซ์ที่ปกครองตนเองในระดับคอมมูเนียนเต็ม และเป็นหนึ่งในเก้าเขตอัครบิดรของคริสต์จักรอีสเทินร์นออร์ทอดอกซ์ นับตั้งแต่ปี 1925 ไพรเมตแห่งคริสต์จักรมีสมณศักดิ์เป็นอัครบิดร เขตปกครองของคริสตจักรครอบคลุมประเทศโรมาเนียและมอลโดวา และมีมุขมณฑลเพิ่มเติมสำหรับชาวโรมาเนียในเซอร์เบีย และ ฮังการี รวมถึงชุมชนชาวโรมาเนียโพ้นทะเลในยุโรปกลาง และ ยุโรปตะวันตก, อเมริกาเหนือ และ โอเชียเนีย คริสต์จักรนี้เป็นคริสต์จักรอีสเทิร์นออร์ทอดอกซ์แห่งเดียวที่ใช้ภาษาของกลุ่มภาษาโรมานซ์ในพิธีกรรม
ประชากรส่วนใหญ่ของโรมาเนีย (16,367,267 คน หรือคิดเป็น 85.9% ตามสำมะโนประชากรปี 2011) และชาวมอลโดวาราว 720,000 คน เป็นคริสต์ชนในคริสตจักรนี้
กฎหมายการลงประชามติเพื่อเอกราชของเท็กซัส

กฎหมายการลงประชามติเพื่อเอกราชของเท็กซัส  เป็นกฎหมายของรัฐเท็กซัสที่ล้มเหลว ซึ่งหากผ่าน จะมีการลงประชามติแยกเท็กซัสออกจากสหรัฐอเมริกา ร่างกฎหมายฉบับนี้นำเสนอโดยไบรอัน สเลตัน สมาชิกสภาผู้แทนราษฎรของรัฐจากพรรครีพับลิกันเมื่อวันที่ 6 มีนาคม 2023
วัดรังษีสุทธาวาส (จังหวัดชลบุรี)

วัดรังษีสุทธาวาส เป็นวัดราษฎร์สังกัดคณะสงฆ์มหานิกาย ตั้งอยู่ในตำบลสุรศักดิ์ อำเภอศรีราชา จังหวัดชลบุรี ที่ดินของวัดมีเนื้อที่ 13 ไร่ 3 งาน 78 ตารางวา ปัจจุบันมีพระครูมธุรสธรรมภาณ (หลวงพ่อน้ำหอม) เป็นเจ้าอาวาส
วัดรังษีสุทธาวาส หรือเดิมชื่อ วัดไร่กล้วย ตั้งขึ้นเมื่อวันที่ 23 มิถุนายน พ.ศ. 2501 แต่เดิมพื้นที่ที่สร้างวัดอยู่ไกลวัดมาก เป็นเหตุให้ประชาชนนิมนต์พระมาจำพรรษาในที่พักของประชาชน ต่อมานายสาย อันเพ็ง จึงได้ถวายที่ดินและสร้างที่พักสงฆ์ขึ้น และได้พัฒนามาจนถึงปัจจุบัน วัดได้รับพระราชทานวิสุงคามสีมา เมื่อวันที่ 23 มิถุนายน พ.ศ. 2515 เขตวิสุงคามสีมากว้าง 40 เมตร ยาว 60 เมตร 
วัดมีเกจิอาจารย์คือ พระครูสุทธิคุณรังษี หรือหลวงปู่ทอง วัดไร่กล้วย ซึ่งสังขารท่านไม่เน่าเปื่อย เก็บอยู่ที่ศาลาการเปรียญด้านบน อุโบสถสร้างเมื่อ พ.ศ. 2512 มีสิ่งศักดิ์สิทธิ์คือท้าวเวสสุวรรณหนึ่งคู่ สร้างเมื่อประมาณ พ.ศ. 2520 โดยหลังจากสร้างโบสถ์เสร็จ หลวงพ่อทองท่าน ก็สร้างท้าวเวสสุวรรณขึ้น
จอห์น กีลกุด

เซอร์ อาร์เธอร์ จอห์น กีลกุด, โอเอ็ม, โอเอช (14 เมษายน 1904 – 21 พฤษภาคม 2000) เป็นนักแสดงและผู้กำกับละครเวทีชาวอังกฤษที่มีช่วงอาชีพครอบคลุมถึงแปดทศวรรษ เขาเป็นหนึ่งในสามนักแสดงผู้มีอิทธิพลต่อเวทีการแสดงบริติชตลอดคริสต์ศตวรรษที่ 20 ร่วมกับราล์ฟ ริชาร์ดสัน และลอเรนซ์ โอลิวีเอร์ อีกทั้งยังเป็นสมาชิกคนหนึ่งของตระกูลนักแสดงอย่าง ครอบครัวเทร์รี เขาได้งานแสดงที่ได้รับค่าตอบแทนครั้งแรกในฐานะสมาชิกรุ่นเยาวชนของบริษัทลูกพี่ลูกน้องของเขา ฟิลลิส นีลสัน-เทร์รี ในปี 1922 หลังจากเข้าเรียนที่ราชสถานศิลปะการละคร เขาทำงานในโรงละครรีเพอร์โทรีและเวสต์เอนด์ ก่อนที่จะสร้างชื่อเสียงให้กับตนเองที่โอลด์วิก ในฐานะนักแสดงละครเชกสเปียร์ระหว่างปี 1929–31
กีลกุดปรากฏในภาพยนตร์มากกว่าหกสิบเรื่อง การแสดงของเขาในเรื่อง "Becket" (1964) ทำให้เขาได้รับการเสนอชื่อเข้าชิงรางวัลออสการ์ครั้งแรกจากกบทพระเจ้าหลุยส์ที่ 7 แห่งฝรั่งเศส จากนั้นได้แสดงเป็นฮอบสัน ผู้ปากคอเราะราย ในเรื่อง "Arthur" (1981) ซึ่งทำให้เขาได้รับรางวัลออสการ์ สาขานักแสดงสมทบชายยอดเยี่ยม รวมถึงเป็นผู้ได้รับรางวัลอีก็อต เขายังได้รับการแต่งตั้งเป็นอัศวินในปี 1953 และโรงละครกีลกุดถูกตั้งตามชื่อของเขา ตั้งแต่ปี 1977 ถึง 1989 เขาเป็นประธานของราชสถานศิลปะการละคร
การเผยแผ่ศาสนาอิสลามในประเทศอินโดนีเซีย

ประวัติการเข้ามาของศาสนาอิสลามในประเทศอินโดนีเซียค่อนข้างไม่ชัดเจน โดยทฤษฎีหนึ่งระบุว่า ศาสนาอิสลามเดินทางมาจากคาบสมุทรอาหรับโดยตรงตั้งแต่คริสต์ศตวรรษที่ 9 ซึ่งตรงกับสมัยรัฐเคาะลีฟะฮ์อุมัยยะฮ์และอับบาซียะฮ์ ส่วนอีกทฤษฎียกให้นักเดินทางศูฟีนำอิสลามเข้ามาในคริสต์ศตวรรษที่ 12 หรือ 13 จากรัฐคุชราตในประเทศอินเดีย หรือจากเปอร์เซีย ก่อนที่หมู่เกาะจะเปลี่ยนมานับถือศาสนาอิสลาม ศาสนาหลักในประเทศอินโดนีเซียคือศาสนาฮินดู (โดยเฉพาะในธรรมเนียมลัทธิไศวะ) และศาสนาพุทธ
หมู่เกาะที่ปัจจุบันอยู่ในอินโดนีเซียได้รับการยอมรับว่าเป็นแหล่งเครื่องเทศอย่างจันทน์เทศและกานพลูมานานหลายศตวรรษ ซึ่งเป็นสินค้าหลักในการค้าเครื่องเทศมายาวนานก่อนที่โปรตุเกสเข้ามาที่หมู่เกาะบันดาใน ค.ศ. 1511 เนื่องจากจุดยุทธศาสตร์ของหมู่เกาะที่เป็นประตูระหว่างโลกมุสลิมกับจีนสมัยจักรวรรดิ บริเวณจึงกลายเป็นศูนย์กลางระหว่างประเทศที่พลุกพล่านสำหรับพ่อค้าที่ทำธุรกิจการค้าหลายรูปแบบ และเป็นบริเวณที่ผู้คนต่างแบ่งปันวัฒนธรรมของตน ซึ่งหนึ่งในนั้นคือความเชื่ออิสลาม
ถึงแม่ว่าจะเป็นหนึ่งในการพัฒนาที่สำคัญที่สุดในประวัติศาสตร์อินโดนีเซีย หลักฐานเกี่ยวกับการเข้ามาของอิสลามในอินโดนีเซียกลับมีจำกัด โดยมีการถกเถียงกันอย่างมากในหมู่นักวิชาการเกี่ยวกับข้อสรุปใดที่สามารถสรุปได้เกี่ยวกับการเข้ารีตของชาวอินโดนีเซีย#เปลี่ยนทาง หลักฐานชั้นปฐมภูมิ (อย่างน้อยในขั้นตอนก่อนหน้าของกระบวนการ) คือป้ายสุสานและบันทึกนักเดินทางสองสามคน แต่ข้อมูลเหล่านั้นแสดงให้เห็นมุสลิมพื้นเมืองในสถานที่หนึ่ง ณ ช่วงเวลาหนึ่งเท่านั้น หลักฐานนี้ไม่สามารถอธิบายเรื่องที่ซับซ้อนกว่านี้ได้ เช่น วิถีชีวิตได้รับผลกระทบจากศาสนาใหม่ หรือมีผลกระทบต่อสังคมอย่างลึกซึ้งเพียงใด และไม่สามารถคาดการณ์ว่าเพียงเพราะมีผู้นำที่รู้กันว่าเป็นมุสลิม ดังนั้นจึงเกิดอิสลามานุวัตรอย่างแพร่หลาย ถึงกระนั้น จุดเปลี่ยนที่ชัดเจนเกิดขึ้นเมื่อจักรวรรดิมัชปาหิตของฮินดูในชวาตกไปเป็นของรัฐสุลต่านเดอมัก จากนั้นใน ค.ศ. 1527 ผู้นำมุสลิมเปลี่ยนชื่อเมืองซุนดาเกอลาปาเป็นจายาการ์ตา  ซึ่งภายหลังย่อเป็นจาการ์ตา
การเผยแผ่ศาสนาอิสลามเป็นไปอย่างเชื่องช้า หลักฐานที่มีอยู่อย่างจำกัดเท่าที่ทราบกันในปัจจุบันบ่งชี้ว่าการแพร่กระจายของศาสนาอิสลามเร่งตัวขึ้นในคริสต์ศตวรรษที่ 15 ลักษณะเฉพาะประการหนึ่งของการเผยแผ่ศาสนาอิสลามในอินโดนีเซียคือการบรรลุผลโดยสันติวิธีในทางทั่วไป เมื่อพ่อค้ามุสลิมตั้งถิ่นฐานในพื้นที่ชายฝั่ง พวกเขาก็เริ่มถูกกลืนเข้ากับประชากรพื้นเมือง ภายหลังจึงเกิดชุมชนมุสลิมใหม่ตามหลักฐานในบันทึกการเดินทางของอิบน์ บะฏูเฏาะฮ์, เจิ้งเหอ และมาร์โก โปโล มุสลิมหลายคนแต่งงานระหว่างกันกับเชื้อพระวงศ์และบรรดาลูกหลานได้จัดตั้งรัฐสุลต่านหลายแห่งในสุมาตราและชวา ทำให้สมัยฮินดู-พุทธของประวัติศาสตร์อินโดนีเซียสิ้นสุดลง
วัดศรีมงคล (จังหวัดฉะเชิงเทรา)

วัดศรีมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแหลมประดู่ อำเภอบ้านโพธิ์ จังหวัดฉะเชิงเทรา ปัจจุบันมีพระครูสุตสีลวิสุทธิ์ (พรชัย ปิยสีโล ป.ธ.3) เป็นเจ้าอาวาส
วัดศรีมงคลมีผู้มีจิตศรัทธาถวายที่ดินให้กับวัดประมาณ 12 ไร่ 3 งาน 16 ตารางวา เป็นคนเชื้อสายจีน ชื่อนายแปะสี เมื่อ พ.ศ. 2460 และได้ทำการสร้างวัดศรีมงคลเมื่อ พ.ศ. 2465 ได้รับพระราชทานวิสุงคามสีมา วันที่ 26 สิงหาคม พ.ศ. 2500 ซึ่งเป็นอุโบสถหลังเดิมที่ตั้งอยู่ทางทิศเหนือ เมื่อวันที่ 21 กุมภาพันธ์ พ.ศ. 2539 ได้รับพระราชทานวิสุงคามสีมาใหม่ จึงทุบอุโบสถหลังเก่าลง ในการก่อสร้างอุโบสถนั้น ได้ทำการก่อสร้างศาลาการเปรียญไปด้วยเสร็จสิ้นเมื่อ พ.ศ. 2545 สร้างด้วยเงินจำนวน 14 ล้านบาท โดยการดำเนินการควบคุมการดูแลและการบริหารเงินก่อสร้างของนายสำรวม หมื่นเดชและนายระเกตุ เจริญสุข พร้อมคณะกรรมการร่วมกัน ซึ่งมีพระอธิการเล็ก วีรปุญโญ เป็นเจ้าอาวาส ได้ฝังลูกนิมิต
อาคารและเสนาสนะที่สำคัญ ได้แก่ อุโบสถมีความยาว 22.70 เมตร กว้าง 9.50 เมตร หันหน้าไปทางทิศตะวันตก เป็นทิศเบื้องหน้า หลังคามุงกระเบื้องโบราณ มีช่อฟ้า ใบระกา หางหงส์ หน้าบันถือปูนมีตรีมูรติอยู่บนพาน หอระฆัง 2 ชั้น และเมรุเตาเผาไร้มลพิษ 2 เตา
รางวัลแกรมมี สาขาขับร้องเพลงป็อปเดี่ยวยอดเยี่ยม

รางวัลแกรมมี สาขาขับร้องเพลงป็อปเดี่ยวยอดเยี่ยม  เป็นรางวัลที่นำเสนอในงานประกาศผลรางวัลแกรมมี ซึ่งจัดขึ้นในปี ค.ศ. 1958 และเดิมเรียกว่ารางวัลแกรมโมโฟน ตามคำอธิบายของรางวัลแกรมมี ครั้งที่ 54 รางวัลการแสดงเพลงป็อปเดี่ยวยอดเยี่ยมออกแบบมาสำหรับการบันทึกเพลงป็อปของศิลปินที่ทำการขับร้องเดี่ยว (ร้องและบรรเลง) และจำกัดเฉพาะซิงเกิลหรือเพลงเดี่ยวเท่านั้น
หมวดหมู่นี้เปิดตัวในปี ค.ศ. 2012 เป็นการรวมหมวดหมู่ก่อนหน้านี้สำหรับขับร้องเพลงป็อปหญิงยอดเยี่ยม ขับร้องป็อปชายยอดเยี่ยม และการแสดงดนตรีเพลงป็อปยอดเยี่ยมเข้าไว้ด้วยกัน การปรับโครงสร้างประเภทเหล่านี้เป็นผลมาจากความปรารถนาของสถาบันการบันทึกเสียงที่จะลดรายการประเภทและรางวัล และเพื่อความเท่าเทียมระหว่างการแสดงชายและหญิง
รางวัลจะตกเป็นของศิลปินที่แสดง โปรดิวเซอร์ วิศวกร และนักแต่งเพลงสามารถยื่นขอใบรับรองผู้ชนะเลิศได้
อะเดลเป็นผู้รับรางวัลคนแรก และชนะมากที่สุด (ด้วยการชนะจำนวน 4 ครั้ง) และเป็นเพียงการแสดงเดียวที่ได้รับรางวัลประเภทนี้ติดต่อกันหลายปี เทย์เลอร์ สวิฟต์ และบิลลี ไอลิช ถูกเสนอชื่อเข้าชิงมากที่สุดเป็นจำนวน 5 ครั้ง
ศิลปินที่ได้รับรางวัลมากที่สุด.
<templatestyles src="Col-begin/styles.css"/>
ศิลปินที่ได้รับการเสนอชื่อเข้าชิงมากที่สุด.
<templatestyles src="Col-begin/styles.css"/>
อาร์มานี

จอร์โจ อาร์มานี เอสพีเอ รู้จักกันทั่วไปในชื่อ อาร์มานี เป็นแบรนด์แฟชั่นสุดหรูของอิตาลีที่ก่อตั้งในมิลานโดยจอร์โจ อาร์มานี ซึ่งออกแบบ ผลิต จัดจำหน่าย และขายปลีกเสื้อผ้าสไตล์โอตกูตูร์ เสื้อผ้าสำเร็จรูป เครื่องหนัง รองเท้า เครื่องประดับ และของตกแต่งบ้าน อาร์มานีอนุญาตให้ใช้ชื่อและตราสินค้ากับ Luxottica สำหรับแว่นตา; ลอรีอัลสำหรับน้ำหอมและเครื่องสำอาง และฟอสซิลสำหรับนาฬิกาและเครื่องประดับ ถือเป็นกลุ่มแฟชั่นที่ใหญ่ที่สุดอันดับ 2 ของอิตาลีรองจาก
Virididentula

Virididentula เป็นสกุลของไบรโอซัวที่อยู่ในวงศ์ Bugulidae มีเพียงสปีชีส์เดียวคือ Virididentula dentata.
สปีชีส์ในสกุลนี้พบได้ในมหาสมุทรเกือบทั้งหมดของโลก
ศาสนาอิสลามในประเทศอินโดนีเซีย

ศาสนาอิสลามเป็นศาสนาที่มีผู้นับถือมากที่สุดในประเทศอินโดนีเซีย คิดเป็นร้อยละ 86.7 ของประชากรทั้งหมดที่ระบุตนเองเป็นมุสลิมในแบบสำรวจเมื่อ ค.ศ. 2018 ประเทศอินโดนีเซียเป็นประเทศมุสลิมส่วนใหญ่ที่มีประชากรมุสลิมมากที่สุด โดยมีผู้นับถือประมาณ 231 ล้านคน
ในส่วนของนิกาย ประชากรจำนวนมาก (98.8%) เป็นมุสลิมนิกายซุนนี ส่วนประชากร 1-3 ล้านคน (1%) นับถือนิกายชีอะฮ์และกระจุกตัวอยู่รอบ ๆ จาการ์ตา และประมาณ 400,000 คน (0.2%) นับถือนิกายอะห์มะดียะฮ์ ส่วนในเชิงสำนักนิติศาสตร์ตามสถิติประชากร ร้อยละ 99 ของมุสลิมในอินโดนีเซียดำเนินตามสำนักชาฟิอี แม้ว่าเมื่อมีการสอบถาม กลับพบว่ามีร้อยละ 56 ที่ไม่ได้อิงสำนักใด ๆ โดยเฉพาะ กระแสความคิดในศาสนาอิสลามในประเทศอินโดนีเซียสามารถแบ่งออกได้เป็นสองแนวอย่างกว้าง ๆ : "นวยุคนิยม" ที่มีความใกล้ชืดกับเทววิทยาแบบดั้งเดิม พร้อมเปิดรับการเรียนรู้สมัยใหม่ และ "จารีตนิยม" ที่ตามการตีความของผู้นำศาสนาท้องถิ่นและครูสอนศาสนาในโรงเรียนประจำของอิสลาม ("เปอซันเตร็น")
ศาสนาอิสลามในประเทศอินโดนีเซียค่อย ๆ แพร่กระจายผ่านกิจกรรมการค้าของพ่อค้ามุสลิมชาวอาหรับ การเข้ารีตของผู้นำท้องถิ่น และอิทธิพลของลัทธิศูฟีตั้งแต่คริสต์ศตวรรษที่ 13 ในช่วงสมัยอาณานิคมตอนปลาย มีการใช้ศาสนานี้เป็นป้ายชุมนุมต่อต้านลัทธิอาณานิคม ปัจจุบันแม้ว่าอินโดนีเซียมีประชากรมุสลิมส่วนใหญ่จำนวนมาก แต่ประเทศนี้ไม่ใช่รัฐอิสลาม แต่เป็นรัฐฆราวาสตามรัฐธรรมนูญที่รัฐบาลยอมรับศาสนาอย่างเป็นทางการ 6 ศาสนา
ศาสนาอิสลามในประเทศอินโดนีเซีย
<templatestyles src="Legend/styles.css" />   ซุนนี
 (98.8%)<templatestyles src="Legend/styles.css" />   ชีอะฮ์ 
 (1%)<templatestyles src="Legend/styles.css" />  อะห์มะดียะฮ์ (0.2%)
ออแลนา แซแลนสกา

ออแลนา วอลอดือมือริวนา แซแลนสกา (#เปลี่ยนทาง (เกิด 6 กุมภาพันธ์ ค.ศ. 1978)) เป็นสถาปนิกและนักเขียนบทภาพยนตร์ชาวยูเครน ซึ่งดำรงตำแหน่งสุภาพสตรีหมายเลขหนึ่งยูเครน และเป็นภริยาของประธานาธิบดี วอลอดือมือร์ แซแลนสกึย
ชีวิตช่วงต้นและอาชีพ.
ออแลนา กียัชกอ เกิดในวันที่ 6 กุมภาพันธ์ ค.ศ. 1978 ที่กรือวึยรีห์ เธอเข้าศึกษาที่โรงเรียนเตรียมอุดมศึกษากรือวึยรีห์ หมายเลข 95 ที่ซึ่งเธอพบกับวอลอดือมือร์ แซแลนสกึย สามีในอนาคต จากนั้นใน ค.ศ. 2000 เธอจบการศึกษาจากมหาวิทยาลัยเทคนิคกรือวึยรีห์ในสาขา "การจัดการเมืองและงานก่อสร้าง" นอกจากนี้ยังจบการศึกษาในชั้นเรียนเปียโนจากโรงเรียนดนตรีแห่งหนึ่ง
 
ใน ค.ศ. 2003 เธอและแซแลนสกึยแต่งงานกัน ทั้งสองให้กำเนิดลูก 2 คน ได้แก่ ลูกสาวชื่อ ออแลกซันดรา/อะเลคซันดรา (เกิดวันที่ 15 กรกฎาคม ค.ศ. 2004) และลูกชายชื่อ กือรือลอ/คีริลล์ (เกิดวันที่ 21 มกราคม ค.ศ. 2013) แซแลนสกาชอบเล่นกีฬา ชอบอ่านหนังสือ และเป็นแฟนตัวยงของภาพยนตร์ ทั้งครอบครัวอาศัยอยู่ที่เคียฟ
เขตเซนต์จอร์จ

เซนต์จอร์จ  เป็นหนึ่งในสิบเขตของประเทศดอมินีกา มีอาณาเขตติดต่อกับเขตเซนต์พอลและส่วนหนึ่งของแม่น้ำโบเอรี (ทางทิศเหนือ) เขตเซนต์เดวิดและเขตเซนต์แพทริก (ทางทิศตะวันออก) เขตเซนต์ลู้ก (ทางทิศใต้) มีเมืองหลักคือโรโซซึ่งเป็นเมืองหลวงของประเทศ เขตนี้มีพื้นที่ 56.1 ตารางกิโลเมตร (21.67 ตารางไมล์) และมีประชากร 20,211 คน (ค.ศ. 2001)